“เงินบาท” เปิดอ่อนค่า 36.72 บ. หลัง “บอนด์ยีลด์” พุ่ง หนุนดอลลาร์แข็ง
เงินบาทเปิดอ่อนค่า 36.72 บ./ดอลลาร์ เนื่องจากดอลลาร์ได้รับแรงหนุนจากบอนด์ยีลด์ที่ปรับตัวสูงขึ้น และตัวเลข ISM ภาคบริการของสหรัฐฯ ออกมาดีเกินคาด จะเป็นปัจจัยหนุนให้เฟดปรับขึ้นดอกเบี้ย 0.75%

เงินบาทเปิดอ่อนค่า 36.72 บ./ดอลลาร์ เนื่องจากดอลลาร์ได้รับแรงหนุนจากบอนด์ยีลด์ที่ปรับตัวสูงขึ้น และตัวเลข ISM ภาคบริการของสหรัฐฯ ออกมาดีเกินคาด จะเป็นปัจจัยหนุนให้เฟดปรับขึ้นดอกเบี้ย 0.75%
7 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.72 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 36.56 บาท/ดอลลาร์ เนื่องจากดอลลาร์แข็งค่าได้รับแรงหนุนจากบอนด์ยีลด์ที่ปรับตัวสูงขึ้นและตัวเลข ISM ภาคบริการของสหรัฐฯ ออกมาดีเกินคาด จะเป็นปัจจัยหนุนให้ธนาคารกลางสหรัฐ (เฟด) มีแนวโน้มปรับขึ้นอัตราดอกเบี้ยในระดับสูง 0.75% ได้อีก
“บาทกลับมาอ่อนค่าจากเย็นวานนี้ค่อนข้างมาก หลังดอลลาร์ได้รับปัจจัยหนุนให้แข็งค่าจากบอนด์ยีลด์และตัวเลข ISM ภาคบริการออกมาดีเกินคาด” นักบริหารเงิน กล่าว
ทั้งนี้ นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 36.70 – 36.90 บาท/ดอลลาร์ โดยทิศทางบาทน่าจะแกว่งตัวกว้างในกรอบ